PENGGUNAAN DI MANA DAN YANG MANA SEBAGAI KATA HUBUNG: ANALISIS LINGUISTIK KORPUS Lam Kai Chee kclam@cls.unimas.my Pusat Pengajian Bahasa Universiti Malaysia Sarawak Abstrak Kajian ini bertujuan mengkaji sejauh mana penulisan bahasa Melayu dipengaruhi bahasa Inggeris dengan pemfokusan terhadap kata di mana dan yang mana yang digunakan sebagai kata hubung. Korpus bagi kajian yang bersifat deskriptif ini terdiri daripada paparan berita dalam talian sebuah akhbar bahasa Melayu tempatan dari 1 Julai 2010 hingga 10 Julai 2010. Saiz korpus sekitar 350 ribu patah perkataan dan diproses menggunakan program konkordans AntConc versi 3.2.1w (Windows). Dapatan kajian menunjukkan penggunaan kata di mana dan yang mana sebagai kata hubung ditemui bertaburan dalam akhbar terutamanya dalam ruangan "artikel". Penggunaan kata di mana sebagai kata hubung digunakan dengan lebih kerap lagi dalam ruangan utama. Pengguna bahasa Melayu secara umumnya cenderung menggunakan di mana dan yang mana sebagai kata hubung dan penggunaan ini semakin diterima umum. Turut diperhatikan kata di mana dan yang mana sebagai kata hubung selalunya diikuti klausa bebas dan boleh didahului dengan tanda koma. Selain itu, kata di mana banyak digunakan sebagai kata hubung relatif yang merujuk aktiviti atau kejadian, konsep abstrak, tempat, masa, dan keadaan. Kata kunci: di mana, yang mana, kata hubung, linguistik korpus, program konkordans, AntConc 297
LAM KAI CHEE Abstract By focusing on the use of "di mana" and "yang mana" as conjunctions, this study aims to investigate the extent to which Malay writing has been influenced by English. The corpus for this descriptive study comprised online news reports of a local Malay newspaper from 1st July 2010 to 10th July 2010. The size of the corpus was around 350000 words. These were processed using the concordance program AntConc version 3.2.1w (Windows). This study shows that the use of "di mana" and "yang mana" as conjunctions in news report is ubiquitous, especially in articles; while "di mana" as a conjuction is used more frequently by reporters in the main columns. Malay speakers are generally more inclined to use "di mana" and "yang mana" as conjunctions, and the acceptance of this usage seems to be increasing. The findings also show that both "di mana" and "yang mana", when used as conjunctions are frequently followed by an independent clause, and preceded by a comma. "Di mana" is mostly used as a relative conjunction referring to activities/incidents, abstract concepts, place, time, and conditions/situations. Keywords: di mana, yang mana, connectors, linguistic corpus, AntConc concordance program PENDAHULUAN Bahasa Melayu merupakan bahasa yang pesat berkembang. Seperti juga bahasa lain dalam dunia, perkembangan bahasa Melayu boleh berlaku secara dalaman dan juga secara luaran. Perkembangan secara dalaman termasuklah penciptaan istilah baharu, pinjaman leksis daripada bahasa serumpun dan peluasan medan semantik sesuatu perkataan disebabkan keperluan masa kini. Perkembangan secara luaran pula merujuk perubahan yang berlaku terhadap bahasa Melayu akibat pertembungan atau interaksi bahasa Melayu dengan bahasa lain. Penerimaan pengaruh daripada bahasa lain sehingga menyebabkan sesuatu bahasa mengalami perubahan dalam sistem bahasa itu sendiri, contohnya perubahan pada peringkat fonologi atau morfologi, merupakan suatu perkara yang biasa berlaku. Sememangnya zaman ini tidak ada bahasa moden yang bebas sepenuhnya daripada pengaruh bahasa lain. Untuk kes bahasa Melayu masa kini, tidak dapat dinafikan bahawa pengaruh yang 298
PENGGUNAAN DI MANA DAN YANG MANA paling besar datangnya daripada bahasa Inggeris. Penerimaan pengaruh bahasa Inggeris ke dalam bahasa Melayu ada baik dan buruknya, bergantung pada setakat mana pengaruh itu menimbulkan impak yang positif atau negatif terhadap sistem bahasa Melayu itu sendiri. Dari segi penulisan misalnya, Mohamed Pitchay Gani Mohamed Abdul Aziz (2007) membangkitkan isu seperti yang berikut: Penulisan pada zaman ini dipengaruhi pendekatan tamadun yang lebih maju seperti Inggeris dan Arab. Esei-esei sebelum 1900 Masihi tidak menunjukkan pengaruh Inggeris yang ketara kerana memandangkan pengaruh asing ketika itu datang melalui perantaraan orang-orang India atau Arab sahaja. Maka, bentuk penulisan masih kemelayuan walaupun dari segi pendekatan lebih terbuka. Namun demikian, pada tahun 1930-an esei-esei yang dihasilkan lebih cenderung ke arah pemakaian kata dan ayat yang bersifat keinggerisan. Misalnya, penggunaan kata "di mana" dan "siapa" sebagai kata pengganti, mengikut kaedah tatabahasa Inggeris. (hlm. 97) Selain itu, Zainal Abidin Ahmad (Za'ba) (2000), Awang Sariyan (1996), Hamdan Abdul Rahman (1980), Adibah Amin (1983) dan banyak lagi sarjana yang mengkaji bahasa Melayu, dalam karya masing-masing menyentuh tentang pengaruh bahasa Inggeris terhadap bahasa Melayu, terutamanya dari segi penulisan. Malahan, bagi Nik Safiah Karim (1980), kewujudan pengaruh bahasa Inggeris yang keterlaluan sehingga mengakibatkan penggunaan bahasa yang melanggar peraturan bahasa yang disebut sebagai pencemaran bahasa. Oleh itu, boleh dikatakan bahawa kewujudan pengaruh bahasa Inggeris dalam bahasa Melayu sehingga berpotensi mengubah sistem bahasa Melayu bukannya sesuatu yang ingin dilihat oleh sarjana linguistik yang berfahaman preskriptif. Ekoran daripada perbincangan tersebut, diperhatikan bahawa memang terdapat unsur bahasa Inggeris dalam penggunaan bahasa Melayu sehari- hari. Bertitik tolak daripada isu yang dibawa oleh Mohamed Pitchay Gani Mohamed Abdul Aziz (2007), didapati bahawa kata tanya di mana dan yang mana dalam bahasa Melayu banyak digunakan sebagai kata hubung (frasa relatif). 299
LAM KAI CHEE Contohnya: 1(a) Pagi esoknya mereka tiba di London, di mana mereka membeli- belah sepuas hati. 1(b) Kami memenangi perlawanan itu dengan mudah, yang mana memeranjatkan para penonton. (Adibah Amin, 1983) 1(c) Dunia baru di mana kita bersama-sama melakukan pekerjaan membangun. 1(d) Meja makan yang mana telah teratur makanan di atasnya. (Badudu, 1981) Ayat tersebut terjemahan daripada ayat bahasa Inggeris, iaitu: 2(a) The next morning they arrived in London, where they shopped to their hearts' content. 2(b) We won the match easily, which startled the spectators. (Adibah Amin, 1983) 2(c) The new world in which we all work together to build it up. 2(d) The dining table on which the dinner had already been laid. (Badudu, 1981) Daripada perkataan, seperti which atau where dalam bahasa Inggeris, dikatakan muncul perkataan bahasa Melayu yang sepadan seperti di mana dan yang mana. Namun, memandangkan penggunaan di mana dan yang mana sedemikian sudah begitu biasa dalam kalangan penutur bahasa Melayu, adakah penggunaannya sebagai kata hubung sebenarnya betul- betul tidak diterima dalam kamus? Untuk menjawab soalan ini, takrif dan skop "kata tanya" dan "kata hubung" perlu diteliti terlebih dahulu. KATA TANYA DAN KATA HUBUNG Kedua-dua kata tanya dan kata hubung dikategorikan sebagai kata tugas. Kata tugas ialah perkataan yang tergolong dalam golongan kata yang bersifat pelbagai jenis atau heterogen, iaitu tidak boleh menjadi unsur inti bagi frasa ensosentrik: frasa nama, frasa kerja dan frasa adjektif (Nik Safiah Karim et al., 2008). Dalam Tatabahasa Dewan Edisi Ketiga, kata tanya ditakrifkan sebagai: 300
PENGGUNAAN DI MANA DAN YANG MANA ... perkataan yang digunakan untuk menanyakan sesuatu atau menyoalkan sesuatu, contohnya mengapa, berapa, bila dan bagaimana. Kata tanya hadir dalam ayat sebagai sebahagian daripada predikat ... ada tiga bentuk kata ganti nama yang digunakan juga sebagai kata tanya, iaitu apa, siapa, dan mana ... (Nik Safiah Karim et al., 2008: 255:56) Kata tanya yang ditemui dalam buku tatabahasa ahli linguistik, seperti Abdullah Hassan & Ainon Mohd. (1994), Nik Safiah Karim (2007), Nik Safiah Karim et al. (2008), Asmah Haji Omar (2008), seperti apa, siapa, mengapa, berapa, bagaimana, di mana, sejak bila, dari mana, ke mana, yang mana, sampai bila, dengan siapa, daripada siapa dan seumpamanya. Kata hubung pula merujuk: ... sejumlah perkataan yang bertugas menghubungkan dua binaan ayat atau lebih sehingga menjadi satu bentuk ayat yang berlapis, yang dikenali sebagai ayat majmuk. Terdapat dua jenis ayat majmuk yang terbentuk, iaitu ayat majmuk gabungan dan ayat majmuk pancangan. Ayat majmuk gabungan dihubungkan oleh kata hubung gabungan, manakala ayat majmuk pancangan dihubungkan oleh kata hubung pancangan. (Nik Safiah Karim et al., 2008: 251). Kata hubung yang ditemui dalam buku tatabahasa ahli linguistik sama seperti yang disebutkan di atas adalah seperti dan, atau, tetapi, serta, lalu, malahan, sambil, kemudian, yang, bahawa, untuk, kerana, agar, supaya, kendatipun, jika, apabila dan seumpamanya tetapi tidak termasuk di mana dan yang mana. DI MANA DAN YANG MANA Untuk tujuan kajian ini, fokus hanya diberikan pada kata tanya mana yang didahulukan dengan (1) frasa sendi nama tanya di untuk membentuk di mana; dan (2) yang didahulukan dengan kata hubung pancangan relatif yang untuk membentuk yang mana. Contoh ayat tanya yang boleh dibentuk oleh frasa sendi nama tanya di mana adalah seperti pada halaman 302. 301
LAM KAI CHEE 3 Tuan tinggal di mana? 4 Di mana pejabat awak? (Nik Safiah Karim et al., 2008; Nik Safiah Karim, 2007) Frasa sendi nama tanya di mana hanya digunakan untuk pertanyaan tempat (Asmah Haji Omar, 1982). Contohnya seperti yang dihuraikan dalam Kamus Dewan Edisi Ketiga (2002) (selepas ini disebut sebagai Kamus Dewan): perkataan yang digunakan untuk menanyakan tempat: di [mana] sampai, di situlah bermalam; di [mana] ayahmu sekarang?; ... di [mana] mungkin (perlu) kalau mungkin (perlu)... Za'ba juga menyatakan bahawa: ... di mana ... hanya biasa dipakai pada dua perkara dalam bahasa Melayu: pertama bagi pertanyaan akan tempat yang tiada diketahui...; kedua bagi menyebut tempat yang tiada diketahui itu dengan sebutan umum, seperti ... barang di mana ada kemahuan di situ ada jalan... memakai ... "di mana" jadi penyambung ayat masih janggal lagi pada telinga Melayu (hlm. 578). (Za'ba, 2000:578) Yang mana menurut Asmah Haji Omar (1982) juga merupakan ganti nama tanya, iaitu kata yang menggantikan kata nama dalam pertanyaan. Contohnya: Tuan hendak ambil yang mana? (Asmah Haji Omar, 1982) Za'ba (2000) pula, yang mana diulas seperti yang berikut: Maksudnya bukan mengganti nama tempat, tetapi bagi menentukan mana satu daripada beberapa benda. Ia dipakai seperti pecahan-pecahan "mana" yang lain-lain itu juga, iaitu bagi pertanyaan dan bagi menyebut sesuatu barang yang hendak ditentukan itu dengan umum. 302
PENGGUNAAN DI MANA DAN YANG MANA Misalnya bagi pertanyaan: "yang manakah rumah awak (dalam rumah banyak-banyak ini)? Pensel yang manakah awak suka?" (Za'ba, 2000:578) Ulasan Za'ba selari dengan penjelasan yang mana dalam Kamus Dewan, iaitu "kata yang digunakan untuk menanyakan benda dalam satu kumpulan (kelompok)" (hlm. 853). Berdasarkan pendapat sarjana yang dikemukakan di atas, boleh dirumuskan bahawa di mana dan yang mana hanya boleh digunakan sebagai kata tanya dan bukannya kata hubung. Hal ini turut bermakna bahawa penggunaan kata tanya di mana dan yang mana untuk menggantikan maksud which atau where dalam bahasa Inggeris dilihat sebagai tidak mematuhi sistem nahu bahasa Melayu. MASALAH KAJIAN Meskipun penggunaan kata tanya di mana dan yang mana sebagai kata hubung dalam ayat bahasa Melayu dikenal pasti sebagai kesalahan menurut persepsi ahli linguistik preskriptif, namun setakat ini tidak ditemui kajian yang menunjukkan keseriusan penyelewengan ini dilakukan dalam kalangan pengguna bahasa Melayu. Dengan kata lain, tidak ada data konkrit yang dapat digunakan untuk menunjukkan betapa umumnya penyelewengan ini dilakukan. Pada masa yang sama, memandangkan penggunaan kata tanya di mana dan yang mana sebagai kata hubung amat produktif dalam kalangan pengguna bahasa Melayu, timbul rasa ingin tahu pada pihak pengkaji berkenaan dengan trend penggunaan kedua-dua kata tanya ini oleh pengguna bahasa Melayu. TUJUAN KAJIAN Dengan memanfaatkan berita dalam talian sebuah akhbar Melayu tempatan, kajian yang bersifat deskriptif ini bertujuan untuk: 1. membandingkan dan menganalisis kekerapan penggunaan di mana dan yang mana masing-masing sebagai kata tanya dan kata hubung; ekoran daripada itu; 2. meninjau sama ada terdapat ruangan tertentu yang kerap menggunakan di mana dan yang mana sebagai kata hubung; dan 3. meninjau sama ada terdapat kolokasi di mana dan yang mana yang digunakan sebagai kata hubung. 303
LAM KAI CHEE KEPENTINGAN KAJIAN Disebabkan penggunaan kata tanya di mana dan yang mana sebagai kata hubung banyak dibincangkan tetapi jarang dipaparkan dalam data konkrit tentang sejauh mana fenomena penggunaan ini menular dalam kalangan pengguna bahasa Melayu, maka kajian ini diharapkan dapat menyumbang dan mengisi kekosongan aspek ini. Dengan adanya data sahih berdasarkan metodologi korpus linguistik, fenomena penggunaan kata tanya di mana dan yang mana sebagai kata hubung dapat dilihat dengan jelas. Lantaran itu, dapatan kajian boleh dimanfaatkan oleh pihak perancang bahasa atau pembina kokurikulum bahasa Melayu pada peringkat sekolah supaya sistem pengajaran dan pembelajaran bahasa Melayu dapat menjadi lebih berkesan. Dalam masa yang sama, kajian ini boleh dijadikan rujukan oleh pengkaji pada masa akan datang yang berminat dalam kajian perkembangan bahasa Melayu, khasnya dalam konteks tempatan. LINGUISTIK KORPUS Korpus merujuk kumpulan besar teks tulisan ataupun transkripsi bahasa percakapan yang digunakan sebagai asas untuk analisis dan deskripsi linguistik teknologi (Kennedy, 2000:1). Dengan berkembangnya komputer, korpus masa kini banyak yang disimpan secara sistematik dalam bentuk elektronik, serta diproses menggunakan program komputer. Cara pengelolaan korpus sedemikian adalah lebih terjamin, selain memudahkan dan mempercepat analisis linguistik. Secara khususnya, analisis korpus dengan penggabungan ilmu linguistik oleh pihak pengkaji ini dikenali sebagai linguistik korpus (Kennedy, 2000). Justeru, linguistik korpus tidak dilihat sebagai satu daripada cabang linguistik, tetapi merupakan satu metodologi (Su'ad Awab, 1999; Meyer, 2002) yang digunakan dalam kajian bahasa berpandukan data yang banyak. Oleh sebab metodologi ini bersumberkan bahasa tabii, pihak pengkaji bakal membuat interpretasi yang lebih tepat tentang penggunaan semasa sesuatu bahasa, khasnya apabila mereka berjaya mengesan sesetengah pola penggunaan bahasa yang berulang. Pada masa yang sama, interpretasi pengkaji juga mempunyai nilai kepercayaan yang tinggi kerana tidak berpandukan intuisi semata-mata. 304
PENGGUNAAN DI MANA DAN YANG MANA KORPUS KAJIAN Korpus kajian ini terdiri daripada paparan berita dalam talian daripada akhbar bahasa Melayu tempatan yang diambil dari 1 Julai 2010 hingga 10 Julai 2010. Akhbar dipilih sebagai sumber data kerana penggunaan bahasa penulisannya mewakili penggunaan bahasa penulisan kontemporari oleh pengguna bahasa secara am. Hampir kesemua ruangan dimasukkan sebagai data korpus, iaitu ruangan "nasional", "artikel", "wilayah", "luar negara", "hiburan", "sukan", "bisnes", "pendidikan", "sains", "rekreasi", dan "gaya hidup". Walau bagaimanapun, gambar foto, ruangan "video" yang memuatkan data bukan tulisan (klip video) dan subruangan hiburan, iaitu "inti sari rancangan TV" yang hanya menyenaraikan tajuk rancangan stesen televisyen tidak dimasukkan sebagai data korpus kerana tidak berkenaan dengan tujuan kajian. Kesemua data korpus diperoleh menerusi arkib akhbar dalam talian. Saiz korpus yang dikumpulkan dalam jangka masa 10 hari ini sekitar 350 ribu patah perkataan. Fail yang diperoleh daripada arkib disimpan dan dinamakan berdasarkan rumus yang berikut: UM N1-N2 AB XYZ N3 dengan UM = kod dalaman = bulan berita dipaparkan N1 N2 = tarikh berita dipaparkan AB = 2 huruf terawal ruangan XYZ = 3 huruf terawal subruangan N3 = paparan berita ke-n di bawah satu-satu subruangan Contohnya: Jadual 1 Contoh fail data korpus. Nama fail Pewakilan UM 7-5 GA BIC 01 Paparan berita pertama untuk subruangan BICara agama dalam ruangan GAya hidup bagi tarikh 5 Julai UM 7-8 SU 02 Paparan berita kedua untuk ruangan Sukan (tidak termasuk dalam mana-mana subruangan) bagi tarikh 8 Julai (Sila rujuk lampiran untuk senarai singkatan yang digunakan.) 305
LAM KAI CHEE PEMPROSESAN DATA Data korpus diproses menggunakan program konkordans AntConc versi 3.2.1w (Windows). Untuk kajian ini, AntConc digunakan terlebih dahulu untuk mendapatkan baris konkordans bagi di mana dan yang mana seperti dalam Rajah 3. Rajah 1 Baris konkordans di mana dan yang mana. Bentuk dimana (tanpa dijarakkan) dilihat sebagai variasi di mana dan diambil kira dalam kajian ini. Gabungan abjad di sebelah kanan paparan program konkordans merujuk sumber korpus dalam bentuk nama fail. Seterusnya kekerapan penggunaan di mana dan yang mana masing-masing sebagai kata tanya dan kata hubung dibandingkan dan dianalisis. Selepas itu, fokus ditumpukan pada penggunaan di mana dan yang mana sebagai kata hubung sahaja. Ruangan yang kerap menggunakan di mana dan yang mana sebagai kata hubung dikenal pasti. 306
PENGGUNAAN DI MANA DAN YANG MANA Seterusnya, kolokasi di mana dan yang mana yang digunakan sebagai kata hubung ditinjau untuk melihat sama ada terdapat pola yang biasa wujud bersama-sama dengan penggunaan di mana dan yang mana. Untuk tujuan ini, data korpus ditapis dahulu untuk memastikan hanya di mana dan yang mana yang digunakan sebagai kata hubung dikaji. Dapatan dan Perbincangan Pencarian baris konkordans untuk di mana (termasuk dimana) memaparkan jumlah baris konkordans sebanyak 153 baris. Jumlah ini bukanlah jumlah yang dikehendaki kerana meliputi baris konkordans yang mengandungi kata di mana-mana sebanyak 15 baris. Maka jumlah baris konkordans untuk kata di mana sahaja sebenarnya ialah 138 baris. Daripada jumlah ini pula, terdapat 31 baris yang penggunaan di mananya "menyebut tempat yang tiada diketahui itu dengan sebutan umum" (Za'ba, 2000), iaitu jenis penggunaan yang bukan menjadi tumpuan kajian ini, Rajah 2 Baris konkordans di mana Oleh itu jumlah baris konkordans mutlak untuk di mana bagi tujuan kajian ini ialah 107. Penggunaan di mana sebagai kata tanya ditunjukkan seperti pada halaman 308: 307
LAM KAI CHEE Rajah 3 Di mana sebagai kata tanya. Paparan yang berikut pula menunjukkan penggunaan di mana sebagai kata hubung. Rajah 4 Di mana sebagai kata hubung. Oleh itu, hasil pencarian baris konkordans untuk di mana adalah seperti dalam Jadual 2. Jadual 2 Data konkordans untuk di mana. Kata Kunci Fungsi Bilangan Baris Konkordans Jumlah Baris Konkordans di mana Sebagai kata tanya 19 107 Sebagai kata hubung 88 308
PENGGUNAAN DI MANA DAN YANG MANA Untuk yang mana pula, trend penggunaannya adalah begitu ketara sekali kerana hanya dua penggunaan yang menunjukkan yang mana sebagai kata tanya, sementara 43 baris konkordans yang selebihnya digunakan sebagai kata hubung. Jadual 3 Data konkordans untuk yang mana. Kata kunci Fungsi Bilangan Baris Konkordans Jumlah Baris Konkordans Sebagai kata tanya 2 yang mana Sebagai kata hubung 43 45 Kedua-dua contoh penggunaan yang mana sebagai kata tanya ialah: Contoh penggunaan yang mana sebagai kata hubung pula adalah seperti berikut: Rajah 5 Konkordans Yang mana sebagai kata hubung. Secara amnya kekerapan penggunaan di mana adalah lebih tinggi berbanding dengan yang mana. Namun, yang lebih penting ialah dapatan daripada baris konkordans menunjukkan bahawa penggunaan di mana dan yang mana sudah tidak dihadkan untuk fungsi pertanyaan semata- mata dalam konteks kontemporari. Malah, kedua-dua di mana dan yang mana lebih banyak digunakan sebagai kata hubung, iaitu masing-masing mencakupi 88 kemunculan (82.2 peratus daripada jumlah penggunaan) dan 43 kemunculan (95.6 peratus daripada jumlah penggunaan), sekurang- 309
LAM KAI CHEE kurangnya benar dalam korpus kajian ini. Yang boleh dikatakan tentang hasil pencarian baris konkordans ini ialah kata tanya di mana dan yang mana, yang pada asalnya kurang produktif kerana penggunaan asal yang terhad dalam ayat tanya sahaja nampaknya sudah menjadi begitu produktif setelah diberikan fungsi kata penghubung oleh pengguna bahasa Melayu. Namun demikian, perlu diberikan perhatian bahawa memandangkan penggunaan bahasa dalam akhbar sering dipaparkan kepada umum, maka penggunaan di mana dan yang mana sebagai kata hubung bakal mempengaruhi khalayaknya. Dikupas dari segi ruangan yang menggunakan di mana dan yang mana sebagai kata hubung pula, pola yang berikut didapati: Jadual 4 Bilangan konkordans untuk di mana dan yang mana berdasarkan ruangan. Ruangan Bilangan Baris Konkordans yang Mengandungi di Mana sebagai Kata Hubung Bilangan Baris Konkordans yang Mengandungi yang Mana sebagai Kata Hubung Artikel 20 15 Luar negara 16 5 Hiburan 14 0 Wilayah 10 4 Gaya hidup 9 3 Nasional 8 5 Bisnes 4 6 Sukan 3 2 Rekreasi Sains Jumlah baris konkordans 2 2 88 1 2 43 Satu trend yang menarik boleh diperhatikan, iaitu nampaknya ruangan "artikel" (yang terkandung di bawahnya "forum" dan "rencana" sebagai dua subruangan) memaparkan penggunaan di mana dan yang mana sebagai kata hubung dengan kekerapan tertinggi berbanding dengan ruangan lain. Jika diperincikan, enam daripada 20 penggunaan di mana sebagai kata hubung dalam ruangan artikel merupakan penulisan daripada dua penulis dalam dua teks berasingan, iaitu UM 7-6 AR REN 03 dan UM 7-9 AR. 310
PENGGUNAAN DI MANA DAN YANG MANA Rajah 6 Konkordans di mana. Meskipun begitu, majoriti penggunaan di mana sebagai kata hubung dalam ruangan artikel yang selebihnya tidak menampakkan pengulangan oleh penulis. Oleh itu, kesimpulan boleh dibuat bahawa ruangan artikel yang menjadi medan penyampaian idea oleh pengguna bahasa Melayu secara umumnya menunjukkan penggunaan di mana sebagai kata hubung sebagai suatu kebiasaan. Selain itu, wujudnya penggunaan di mana sebagai kata hubung dengan kekerapannya yang agak tinggi dalam ruangan yang ditulis oleh pemberita (contohnya ruangan "luar negara", "hiburan", dan "wilayah") pula membawa implikasi bahawa penggunaan sedemikian bukan sesuatu yang terhad dalam kalangan orang awam sahaja, tetapi juga semakin lazim berlaku dalam kalangan pemberita yang dianggap mempunyai penguasaan bahasa yang baik. Di samping itu, perlu diberikan perhatian juga bahawa penggunaan sedemikian sememangnya wujud dengan kekerapan yang lebih tinggi dalam ruangan utama berbanding dengan ruangan lain seperti "sukan", "rekreasi" dan "sains". Satu daripada penjelasan kepada fenomena ini mungkin kerana dalam berita yang berbentuk deskriptif, rujukan kepada tempat diperlukan dengan lebih kerap. Namun, sebagai ruangan utama, bahasanya seharusnya sudah melalui proses penyuntingan. Oleh itu, 311
LAM KAI CHEE boleh dianggap bahawa pihak akhbar sudah menerima penggunaan di mana sebagai kata hubung dalam paparan berita. Keadaan yang serupa juga dikesan untuk penggunaan yang mana sebagai kata hubung. Ruangan "artikel" tetap mempunyai kekerapan penggunaan yang mana sebagai kata hubung yang tertinggi. Walau bagaimanapun, didapati bahawa penggunaan sebegini kurang produktif jika dibandingkan secara relatif dengan di mana. Secara keseluruhannya, penggunaan kedua-dua kata di mana dan yang mana sebagai kata hubung bertaburan dalam ruangan akhbar terutamanya pada ruangan "artikel", dengan di mana sebagai kata hubung digunakan dengan lebih kerap lagi dalam ruangan utama. Kajian ini juga cuba meninjau sama ada terdapat kolokasi untuk di mana dan yang mana yang digunakan sebagai kata hubung. Untuk tujuan ini, data korpus ditapis dahulu untuk memastikan hanya di mana dan yang mana yang digunakan sebagai kata hubung sahaja dikaji. Walau bagaimanapun, hasil penapisan memulangkan hanya 76 baris konkordans (berbanding dengan jumlah asal sebanyak 88 baris konkordans) yang mengandungi di mana sebagai kata hubung. Kekurangan 12 baris konkordans ini disebabkan terdapat kes penggunaan di mana sebagai "kata tanya", "rujukan tempat yang tiada diketahui dengan sebutan umum" dan "kata hubung" hadir dalam paparan berita yang sama. Hasil pencarian menunjukkan bahawa tidak ada kolokasi bagi perkataan yang paling hampir dengan di mana/yang mana, sama ada di sebelah kiri ataupun kanan. Apabila pencarian diperluas kepada lima perkataan sebelah kiri yang paling hampir dengan di mana/yang mana, dan lima perkataan sebelah kanan yang paling hampir dengan di mana/ yang mana, hasil yang berikut didapati: 312
PENGGUNAAN DI MANA DAN YANG MANA Jadual 5 Kolokasi lima perkataan sebelah kiri-kanan (K1-K2). Kolokasi lima perkataan sebelah kiri- kanan yang paling hampir dengan di mana Kolokasi lima perkataan sebelah kiri- kanan yang paling hampir dengan yang mana Boleh disimpulkan bahawa kebanyakan kolokasi untuk kedua-dua kata di mana dan yang mana terdiri daripada kata tugas. Ganti nama diri ketiga, iaitu "mereka" merupakan satu-satunya ganti nama diri yang berkolokasi dengan kedua-dua kata di mana dan yang mana. Meskipun begitu, disebabkan kekerapannya yang rendah, adalah tidak wajar pemerhatian berkenaan dengan ganti nama diri ini digeneralisasikan. Pencarian kolokasi yang tidak menunjukkan pola yang ketara difikirkan berpunca daripada saiz korpus yang masih kecil secara relatif jika dibandingkan dengan korpus standard yang berjumlah jutaan perkataan. Selain itu, sifat butir kata kunci yang bukan kata isi (content word) juga mungkin menyumbang kepada kerumitan mengenal pasti pola. Walaupun pencarian kolokasi tidak memulangkan pola yang ketara, namun melalui pemerhatian koligasi (colligation), beberapa dapatan masih boleh diperoleh. Antaranya adalah seperti yang berikut: 1. Di mana dan yang mana sebagai kata hubung selalunya diikuti oleh klausa bebas. Menurut Nik Safiah Karim, Farid M. Onn, Hashim Haji 313
LAM KAI CHEE Musa & Abdul Hamid Mahmood (2008), takrif "klausa" dan "klausa bebas" masing-masing ialah: Klausa ialah satu unit rangkaian perkataan yang mengandungi subjek dan predikat, yang menjadi konstituen kepada ayat... Klausa bebas ialah klausa yang dapat berdiri sendiri dan bersifat sebagai ayat lengkap apabila diucapkan dengan intonasi yang sempurna. (hlm. 433) Ciri ini tidak dimiliki oleh di mana dan yang mana sebagai kata tanya. Contoh penggunaan di mana dan yang mana sebagai kata hubung yang diikuti oleh klausa bebas adalah seperti yang berikut: Rajah 7 Konkordans di mana dan yang mana. 2. Di mana dan yang mana sebagai kata hubung boleh didahului dengan tanda koma. Ciri ini dilihat memaparkan pengaruh bahasa Inggeris kerana tidak menjadi kebiasaan bagi kata hubung bahasa Melayu didahului oleh tanda koma. 314
PENGGUNAAN DI MANA DAN YANG MANA Rajah 8 Konkordans di mana dan yang mana. 3. Di mana diperhatikan banyak berfungsi sebagai kata hubung relatif yang merujuk (tetapi tidak terhad) kepada: (a) aktiviti/kejadian, contohnya ... lawatan ke Pusat Pelawat Royal Selangor di mana mereka telah mempelajari... (aktiviti) ... mengawal tumpahan minyak BP Pic di pantai Louisiana di mana sesetengah operasi terpaksa dihentikan. (kejadian) (b) konsep abstrak, contohnya ... bertepatan dengan konsep gagasan 1Malaysia di mana setiap masyarakat dapat.. ... tajuk drama ini merupakan metafora yang digunakan di mana wanita-wanita ini... (c) tempat, contohnya ... sudut di ruang legar terdapat promosi happy hour di mana set cadar dan sarung bantal bersaiz queen... ... balai berlepas sepanjang 300 meter di mana para penumpang boleh bersua muka... (d) masa, contohnya Dia merujuk kepada Disember lalu di mana pertukaran tawanan yang dikendalikan... 315
LAM KAI CHEE ... dijangka dijalankan pada pukul 8 pagi di mana sebuah jentolak turut dibawa... (e) keadaan/situasi, contohnya ... bergantung kepada kekosongan tanah di projek TPKM di mana mereka akan dipindahkan... (keadaan) ... berbeza dengan pendidikan kelas-kelas tadika di mana mereka boleh belajar... (situasi) Antara contoh rujukan di mana adalah seperti dalam paparan yang berikut: Rajah 9 Konkordans di mana. KESIMPULAN Bahasa Melayu kontemporari banyak menerima pengaruh daripada bahasa Inggeris. Kajian ini bertujuan mengupas sejauh mana penulisan bahasa Melayu dipengaruhi oleh bahasa Inggeris dengan memfokuskan perkataan di mana dan yang mana yang digunakan sebagai kata hubung. Penggunaan di mana dan yang mana sebagai kata hubung dikatakan membawa makna which atau where dalam bahasa Inggeris. Walau bagaimanapun, penggunaan sedemikian menyeleweng dari segi nahu bahasa Melayu oleh sarjana preskriptif. Dalam Kamus Dewan, di mana dan yang mana tidak mempunyai fungsi sebagai kata hubung. 316
PENGGUNAAN DI MANA DAN YANG MANA Dalam kajian ini, sebanyak 88 kemunculan (82.2 peratus) daripada 107 jumlah penggunaan di mana sebagai kata hubung dan 43 kemunculan (95.6 peratus) daripada 45 jumlah penggunaan yang mana sebagai kata hubung dikesan. Dapatan ini menunjukkan bahawa kebanyakan di mana dan yang mana yang digunakan dalam akhbar sekarang menjurus kepada penggunaan yang tidak disarankan dalam Kamus Dewan. Malah dapatan kajian yang kedua menunjukkan bahawa pengguna bahasa Melayu secara umumnya cenderung menggunakan perkataan di mana dan yang mana sebagai kata hubung. Penggunaan ini semakin diterima oleh akhbar yang berperanan sebagai wakil pengguna bahasa Melayu yang utama dalam media cetak. Trend penggunaan ini nampaknya begitu ketara sehingga tidak boleh dibiarkan begitu sahaja oleh pihak perancang bahasa. Demi mengupas lebih mendalam berkenaan dengan fenomena penggunaan yang sedemikian, kajian ini cuba melihat sama ada terdapat kolokasi untuk perkataan di mana dan yang mana yang digunakan sebagai kata hubung. Namun, disebabkan kekangan saiz korpus yang kecil secara relatif, tidak terdapat pola kolokasi yang jelas dapat dikesan. Untuk menjalankan kajian korpus linguistik, saiz korpus merupakan salah satu faktor penentu yang penting dalam meraih dapatan yang lebih komprehensif. Sebagai dapatan sampingan, kajian ini mengesan beberapa sifat penggunaan di mana dan yang mana sebagai kata hubung menerusi pemerhatian koligasi. ini menunjukkan bahawa terdapat penggunaan di mana dan yang mana sebagai kata hubung, iaitu penggunaan yang tidak tercatat dalam Kamus Dewan. Dengan kata lain, penggunaan bahasa telah berubah. Sekiranya kajian ini diulangi dengan saiz korpus yang lebih besar, berkemungkinan dapatan yang lebih kukuh boleh didapati. Walaupun linguistik preskriptif tidak mengiktiraf penggunaan sedemikian, namun jika dilihat dari segi linguistik deskriptif, penggunaan yang memang sudah wujud bahkan digunakan dengan begitu produktif harus diambil kira dalam proses perancangan bahasa. Melalui penggunaan metodologi korpus linguistik, kajian PENGHARGAAN Setinggi-tinggi penghargaan kepada penaja Universiti Malaysia Sarawak (UNIMAS) dalam menjayakan penghasilan makalah ini. 317
LAM KAI CHEE RUJUKAN Abdullah Hassan & Ainon Mohd., 1994. Tatabahasa Dinamika. Kuala Lumpur: Utusan Publications & Distributors Sdn. Bhd. Adibah Amin, 1983. Silap tu sayang. Malaysia: Berita Publishing. Asmah Haji Omar, 1982. Nahu Melayu Mutakhir. Kuala Lumpur: Dewan Bahasa dan Pustaka. Asmah Haji Omar, 2008. Nahu Kemas Kini. Kuala Lumpur: PTS Professional Publishing Sdn. Bhd. Awang Sariyan, 1996. "Pengaruh Sintaksis Bahasa Inggeris dalam Bahasa Melayu dengan Rujukan Khusus kepada Laras Bahasa Ilmiah" dlm.Nik Safiah Karim (ed.), Unsur Bahasa Asing dalam Bahasa Melayu, hlm. 65- 86. Selangor: Dewan Bahasa dan Pustaka. Badudu, J.S., 1981. Pelik-pelik Bahasa Indonesia. Bandung: CV Pustaka Prima. Kamus Dewan, 2002. Edisi Ketiga. Kuala Lumpur: Dewan Bahasa dan Pustaka. Hamdan Abdul Rahman. "Pengajaran Tatabahasa, Hakikat yang Wujud di Sekolah-sekolah" dlm. Dewan Bahasa, 24, 35-48, 1980. Kennedy, G., 2000. An Introduction to Corpus Linguistics. Beijing: Waiyu Jiaoxue yu Yanjiu Chubanshe. Meyer, C.F., 2002. English Corpus Linguistics: An Introduction. UK: Cambridge University Press. Mohamed Pitchay Gani bin Mohamed Abdul Aziz, 2007. Evolusi Bahasa Melayu 2000 Tahun. Tanjong Malim: Penerbit Universiti Pendidikan Sultan Idris. Nik Safiah Karim, Farid M. Onn, Hashim Haji Musa, & Abdul Hamid Mahmood, 2008. Tatabahasa Dewan. Edisi Ketiga. Kuala Lumpur: Dewan Bahasa dan Pustaka. Nik Safiah Karim. "Pencemaran Bahasa Malaysia dan Kesannya terhadap Pengajaran Bahasa Malaysia" dlm. Dewan Bahasa, 24, 9-21, 1980. Nik Safiah Karim, 2007. Liku-liku Bahasa. Shah Alam: 'K' Publishing Sdn. Bhd. Su'ad Awab, 1999. "Multi-Word Units in a Corpus-Based Study of MoU: Modal Multi-Word Units". Tesis Ph.D. UK: Lancaster University. Za'ba, 2000. Pelita Bahasa Melayu Penggal I-III. Edisi Baharu. Kuala Lumpur: Dewan Bahasa dan Pustaka. 318
PENGGUNAAN DI MANA DAN YANG MANA LAMPIRAN Senarai Singkatan yang Digunakan untuk Ruangan dan Subruangan Singkatan Ruangan/Subruangan NA TER BER DAL POL PAR JEN MAH Nasional Terkini • Berita utama • Dalam negeri • Politik • Parlimen • Jenayah • Mahkamah AR REN FOR Artikel Rencana • Forum WI KOT SEL JOH UTA TIM PAH SAB Wilayah Kota • Selatan • Johor • Utara • Timur • Pahang • Sabah dan Sarawak LU Luar negara HI Hiburan SU REN Sukan Rencana sukan Singkatan Ruangan/Subruangan 319
LAM KAI CHEE Sambungan Jadual Lampiran BI EKO KOR AGR Bisnes Ekonomi • Korporat • Agrobiz PE SAS KAM Pendididikan • Sastera • Kampus SA SAI MEG KES Sains Sains dan Teknologi • Megabait • Kesihatan RE PEM PEL Rekreasi Pemotoran • Pelancongan GA FEM KEL KES BIC POL Gaya hidup Feminin • Keluarga • Kesihatan • Bicara agama • Polis dan tentera 320